**Formiranje servisnih centara u jedinicama lokalnih samouprava za podršku zapošljavanja sezonskih radnika u poljoprivredi**

*februar 2019.*

**Ministarstvo za rad, zapošljavanje, boračka i socijalna pitanja,** **Ministarstvo poljoprivrede, šumarstva i vodoprivrede** i **NALED** u saradnji sa **Nemačkom razvojnom saradnjom i uz podršku Ministarstva državne uprave i lokalne samouprave,** Vas pozivaju da u Vašoj jedinici lokalne samouprave formirate **servisni centar kao vid podrške u primeni Zakona o pojednostavljenom radnom angažovanju na sezonskim poslovima u određenim delatnostima** („Sl. glasnik RS br. 50/19“, u daljem tekstu Zakon) i elektronskog portala [www.sezonskiradnici.gov.rs](http://www.sezonskiradnici.gov.rs) koji poslodavci iz sektora poljoprivrede od januara 2019. koriste za prijavu sezonskih radnika u poljoprivredi.

U Prilogu 1 dopisa je naveden najmanji opseg aktivnosti koje preporučujemo da servisni centri obavljaju, u sistemu pojednostavljenog radnog angažovanja sezonskih radnika u poljoprivredi. Širi opseg aktivnosti je svakako moguće primeniti, u zavisnosti od interesa i kapaciteta Vaše lokalne samouprave.

Imajući u vidu navedene aktivnosti , model organizacije servisnih centara je fleksibilan i zavisi od specifičnosti organizacione strukture jedinica lokalnih samouprava. Preporuka je da servisni centri budu formirani u odeljenjima za poljoprivredu, privredu ili lokalni ekonomski razvoj, odnosno u okviru agencija za ruralni razvoj ili u drugim jedinicama koje već imaju kontakt sa poslodavcima i drugim licima koja obavljaju aktivnosti u sektoru poljoprivrede.

Napominjemo da nije planirano dodatno zapošljavanje osoba radi formiranja servisnih centara. Sugestija je da osobe već angažovane na sličnim poslovima u JLS, u svoje redovne aktivnosti uključe i navedene aktivnosti vezane za rad servisnih centara. NALED će, uz podršku GIZ-a, u predstojećem periodu organizovati 60 obuka na lokalu, vezano za primenu Zakona i korišćenje portala [www.sezonskiradnici.gov.rs](http://www.sezonskiradnici.gov.rs) , kao i distribuciju korisničkih uputstava. Predviđeno je da osobe koje budu zadužene za pružanje usluga servisnog centra učestvuju na pomenutim obukama.

**Molimo Vas da nam dostavite zvaničan dopis (popunjeni obrazac u Prilogu 2) u kome se navodi naziv organizacione jedinice, odnosno odeljenja ili službe u Vašoj jedinici lokalne samouprave gde će biti formiran servisni centar za podršku primeni Zakona, kao i kontakt podatke osoba, koje će biti zadužene za sprovođenje aktivnosti servisnog centra do utorka, 12. februara 2019. godine na mejl** **n.paunic@naled.rs** **.**

Potrebno je delegirati **najmanje jednu osobu** koja će raditi na poslovima servisnog centra, a moguće je delegirati i dodatnu osobu

**Prilog 1**

Šta su servisni centri?

Servisni centri treba da budu locirani u organizacionim jedinicama JLS koje se bave poslovima **poljoprivrede i / ili privrede, odnosno lokalnog ekonomskog razvoja**.

Odluka o kojoj je tačno organizacionoj jedinici reč, biće prepuštena Vama, u zavisnosti od specifičnosti na lokalu. Dodatno, podstičemo delegiranje aktivnosti manjim organizacionim jedinicama na lokalu (npr. mesne kancelarije), ukoliko u Vašoj opštini postoji potreba zbog geografskih specifičnosti i/ili organizacije rada.

Šta je uloga servisnih centara?

1. **Informisanje o novom e-sistemu angažovanja sezonskih radnika**

Servisni centri će imati ulogu „ambasadora“ u promovisanju novog načina radnog angažovanja sezonskih radnika, pružaće informacije svim zainteresovanim stranama, ukazivati na pogodnosti koje sistem pojednostavljenog radnog angažovanja donosi, u odnosu na tradicionalne načine kratkotrajnog angažovaja radne snage na sezonskim poslovima.

Servisni centri treba da poseduju osnovna znanja o primeni Zakona o pojednostavljenom radnom angažovanju na sezonskim poslovima (NALED je pripremio Vodič za primenu Zakona), korišćenju sistema, osnovne funkcionalnosti portala [www.sezonskiradnici.gov.rs](http://www.sezonskiradnici.gov.rs), uključujući proces registracije poslodavaca i radnika preko portala.

1. **Pružanje informacija o postojanju registra sezonskih radnika poslodavcima i radnicima**

Servisni centri treba da upute radnike koji su zainteresovani da budu upisani u bazu sezonskih radnika ka Nacionalnoj službi za zapošljavanje, kao i poslodavce koji žele da imaju uvid u pretragu baze radnika. Takođe, postoji mogućnost da servisni centri omoguće radnicima da se registruju preko portala, kako bi ubuduće imali direktan pristup informacijama od značaja.

1. **Analiza statističkih podataka o broju sezonskih radnika i broju poslodavaca na nivou JLS**

Servisni centri će na mesečnom nivou dobijati informacije o broju poslodavaca koji angažuju sezonske radnike i o broju sezonskih radnika koji su angažovani u toku meseca u datoj opštini, kao i drugim relevantnim podacima. Podaci će se koristiti u statističke svrhe i zarad izrade različitih analiza, kao i za potrebe izrade lokalnih strategija i akcionih planova.

Dodatne aktivnosti servisnih centara - opciono

1. **Pružanje usluge aktivacije naloga na portalu za poslodavce koji nemaju PIB, niti su u posedu kvalifikovanog elektronskog potpisa**

SC mogu vršiti uslugu registracije poslodavaca na portalu, kako bi zainteresovani poslodavci mogli da angažuju sezonske radnike. Ova usluga neće biti u isključivoj nadležnosti SC u JLS, već je mogu sprovoditi i druga lica koja imaju elektronski potpis, uz overeno ovlašćenje kod notara.

1. **Pružanje dodatnih tehničkih informacija vezano za funkcionisanje portala za sezonske radnike i posredovanje između Call centra i krajnjih korisnika**

Call centar, kao podrška servisnim centrima, će prema projektu funkcionisati u okviru NALED-a[[1]](#footnote-2). Nakon završetka projekta SC mogu preuzeti ulogu lokalnog call centra i posredovati u pružanju tehničke podrške.

1. **Prijavljivanje i odjavljivanje na zahtev poslodavaca, a umesto poslodavaca ograničeni broj sezonskih radnika putem novog e-sistema**

Poslodavci koji nemaju tehničke mogućnosti za e-prijavu sezonskih radnika, a radno angažuju do deset sezonskih radnika (napomena: dato kao primer) mogu se obratiti servisnom centru lično ili putem telefona kako bi servisni centar umesto njih prijavio i odjavio sezonske radnike. Preduslov je da je poslodavac kroz portal ovlastio lice u SC za obavljanje ove aktivnosti u njegovo / njeno ime.

**Prilog 2: Obrazac dopisa o formiranju servisnog centra JLS**

Naziv jedinice lokalne samouprave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv organizacione jedinice/odeljenja/službe u kom će biti formiran servisni centar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSOBA 1

Kontakt podaci osobe zadužene za sprovođenje aktivnosti servisnog centra:

1. Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. E-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSOBA 2

Kontakt podaci osobe zadužene za sprovođenje aktivnosti servisnog centra:

1. Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. E-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Gradonačelnik / Predsednik opštine / Načelnik*

1. *Call centar, koji će biti u NALED-u, pružaće podršku svim servisnim centrima. Podrška podrazumeva pružanje informacija i pomoć servisnim centrima u rešavanju potencijalnih problema u obavljanju navedenih funkcija, kao i prikupljanje najčešće postavljanih pitanja i odgovora i njihovo objavljivanje na portalu.* [↑](#footnote-ref-2)